20/05/2016 | Administración LocalMunicipal
Ames
Aprobación liquidacións padrón fiscal correspondente ao servizo de saneamento, abastecemento de auga e recollida de lixo correspondente ao 1º trimestre 2016

Por Decreto de Alcaldía, de data 03/05/2016, aprobáronse as liquidacións correspondentes aos padróns fiscais da taxa pola prestación do servizo de saneamento e depuración de augas residuais, taxa pola prestación do servizo de abastecemento de auga e taxa pola prestación do servizo de recollida de residuos sólidos urbanos, todas elas correspondentes ao primeiro trimestre do ano 2016, así como o IVE correspondente, no seu caso, e o canon do auga e do coeficiente de vertido a sistemas públicos de depuración de augas residuais. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, queda exposto ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: - de Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Contra a repercusión do canon do auga e do coeficiente de vertido a sistemas públicos de depuración de augas residuais poderá interpoñerse reclamación económico- administrativa ante o órgano económico - administrativo da Comunidade Autónoma de Galicia no prazo dun mes dende que se entenda producida a notificación. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 06 de maio de 2016 ao 11 de xullo de 2016, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 11/06/2016 obter un duplicado nas Oficinas de xestión de aguas do Concello de Ames sitas en: Bertamiráns: Ru/ Amenieral nº 18, bx. Tfno.981.88.38.42 Milladoiro: Ru/ de Abaixo nº 10 bx. Tfno.981.53.64.15 e-mail: ute. ames@acciona. com Web: clientes. acciona-agua. es Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Corresponde, no caso do canon do auga e do coeficiente de vertido a sistemas públicos de depuración de augas residuais, a esixencia da débeda a través da vía de constinximento por falta de pago en período voluntario á consellería competente en materia de facenda da Xunta de Galicia. Ames, 03 de maio de 2016 O alcalde José M. Miñones Conde